

GIMNAZIJA SESVETE

Bistrička 7, 10360 Sesvete

RKP: 16738

Matični broj: 03564231; OIB: 69909107858

Oznaka razine: 31; Šifra djelatnosti: 8531

Razdjel: 000; Šifra grada/općine: 133

BILJEŠKE UZ FINANCIJSKE IZVJEŠTAJE ZA RAZDOBLJE

1. SIJEČNJA DO 31. PROSINCA 2024. GODINE

Gimnazija Sesvete posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23), te Statutom škole. Djelatnost škole je srednje obrazovanje, a odvija se u školskoj zgradi i dvorani, Bistrička 7 u Sesvetama.

Godišnji financijski izvještaji Gimnazije Sesvete sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2024. godine, nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu na temelju Pravilnika o proračunskom računovodstvu i Računskom planu (NN br. 124/14, 115/15, 87/16, 3/18, 126/19 i 108/20). Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN br. 37/22), te Okružnici Ministarstva financija u zakonom određenim rokovima što za proračunske korisnike proračuna jedinica lokalne i područne samouprave znači predaju do 31. siječnja 2025. godine.

Za sastavljanje i predaju financijskih izvještaja korišteni su elektronski obrasci koji su preuzeti iz Registra proračunskih i izvanproračunskih korisnika (RKPFI).

Osoba odgovorna za sastavljanje financijskih izvještaja je voditeljica računovodstva Dijana Široki, a odgovorna osoba za predaju financijskih izvještaja je ravnateljica Božana Sertić.

* Bilješke uz Obrazac: BIL
* Bilješke uz Obrazac: PR-RAS
* Bilješke uz Obrazac: RAS – funkcijski
* Bilješke uz Obrazac: P-VRIO
* Bilješke uz Obrazac: OBVEZE

U Sesvetama, 30. siječnja 2025. godine

Računovođa: Ravnateljica:

Dijana Široki Božana Sertić, prof.

**Bilješke uz Obrazac: BIL**

**Šifra 022 i 02922 – Postrojenja i oprema** – vrijednost opreme povećana je iz razloga što je uz kupovinu nove opreme prijenosom imovine prenesena imovina koju je Carnet nabavljao za škole iz projekta E škola. Navedena oprema je preko 915 uvedena u imovinu Škole, dok se do tada nalazila u izvanbilančnoj evidenciji. Također je i godišnjim popisom utvrđen višak dugotrajne imovine - opreme koja je uvedena u financijske knjige s 31.12.2024.g. kao imovina Škole.

Novo nabavljena oprema u 2024. godini u iznosu 69.355,62 € odnosi se na informatičku opremu, namještaj, ostalu uredsku opremu, komunikacijsku opremu, opremu za vatrodojavu, knjige i udžbenike za učenike. Iskazano stanje na računu 0223 Oprema za održavanje i zaštitu u odnosu na prethodno razdoblje odnosi se na nabavu već spomenute nove opreme za vatrodojavu i unosa klima uređaja po procijenjenoj vrijednosti Povjerenstva zaduženog za obavljanje popisa u imovinu, jer se do sada nisu nalazile na popisu. Veliko povećanje iskazano je i na računu 0227 Uređaji strojevi i oprema za ostale namjene također zbog knjiženja i unosa viška opreme utvrđene godišnjim popisom.

Ispravak vrijednosti postrojenja i opreme za 2024.g. veći je u odnosu na prethodno razdoblje iz razloga što se uz redoviti ispravak vrijednosti, amortizaciju opreme za 2024.g., dodatno ispravila vrijednost opreme za rashod po inventuri za 2024.g., a koja je još imala sadašnju vrijednost.

**Šifra 024 i 02924 – Knjige** - vrijednost knjiga u knjižnici smanjena je jer je ispravak vrijednosti veći u odnosu na vrijednost novo nabavljenih knjiga. U 2024. godini nabavljeno je knjiga za knjižnicu u iznosu od 3.101,96 € koje se otpisuju po propisanoj stopi iz Pravilnika o proračunskom računovodstvu i novih udžbenika za učenike u iznosu 48.687,46 € koji su metodom jednokratnog otpisa ispravljeni odmah u 100%-om iznosu.

**Šifra 042 i 049 – Sitni inventar i ispravak vrijednosti sitnog inventara** – sitni inventar nabavljen je u 2024. godini u iznosu 1.387,10 €, isknjiženo je 177,06 € prema inventuri iz 2023.g. što je rezultiralo ukupnim povećanjem u odnosu na isto razdoblje prethodne godine.

**Šifra 124 – Potraživanja za više plaćene poreze i doprinose** – iskazano stanje od 19,96 € odnosi se na isplaćeni povrat poreza radnici po godišnjem obračunu poreza na plaći za koji se vodi potraživanje prema Poreznoj upravi za povrat.

**Šifra 129 – Ostala potraživanja** – odnosi se na potraživanja za naknade koje se refundiraju , bolovanja na teret HZZO-a. Potraživanja su smanjena za 97,4%, jer je HZZO izvršio refundaciju bolovanja u 2024.g. za sve Zahtjeve predane do listopada 2024.g. za što smo dobili obavijest od Ministarstva znanosti i obrazovanja temeljem koje smo umanjili potraživanje.

**Šifra 191 – Rashodi budući razdoblja** – iskazano stanje od 160,00 € odnosi se na pretplatu stručnog časopisa Računovodstvo i financije s prilogom Riznica za 2025.g.,a za koju je pretplata plaćena i račun dobiven u prosincu 2024.g. Priznat će se kao rashod u 2025.g.

**Šifra 193 – Kontinuirani rashodi budući razdoblja** – odnose se na plaću za mjesec prosinac 2024.g. koja se zadnji puta knjiži preko vremenskog razgraničenja na kontinuirane rashode budućih razdoblja u iznosu 130.804,76 €.

**Šifra 2 – Obveze** – ukupne obveze smanjene su u odnosu na isto razdoblje prethodne godine za 24,7% . Škola redovito dobiva prihode za podmirenje troškova poslovanje što rezultira podmirenjem obveza na vrijeme. Iskazane obveze odnose se na obveze za plaću 12.mj. 2024.g., račune komunalija i drugih obveza koje su nastale u 12. mjesecu.

**Šifra – Višak/manjak prihoda -** u izvještajnom razdoblju evidentirana su na računima kapitalnih pomoći i prijenosa ostvarenih tijekom proračunske godine na računima razreda 6 sredstva u iznosu 64.567,52 € koja su utrošena za nabavu dugotrajne financijske imovine:

* 6362 Kapitalne pomoći proračunskim korisnicima iz proračuna koji im nije nadležan - MZO u iznosu 663,00 €
* 6632 Kapitalne donacije u iznosu 2.121,37 € i
* 6712 Prihodi iz nadležnog proračuna za financiranje rashoda za nabavu nefinancijske imovine u iznosu 61.783,15 €.

Sukladno čl. 82. starog Pravilnika o proračunskom računovodstvu i računskom planu provedena je obvezna korekcija rezultata za navedeni iznos 64.567,52 €.

Korekcijom rezultata umanjen je višak prihoda poslovanja i manjak prihoda od nefinancijske imovine.

Ukupan rezultat nakon korekcije ostao je isti, ali prikaz rezultata u Bilanci razlikuje se onom u PR-RAS obrascu. Višak prihoda poslovanja nakon provedene korekcije iznosi 19.470,20 €, a manjak prihoda od nefinancijske imovine 6.940,19 €, tako da ukupan višak prihoda iskazan na 9222 iznosi 12.530,01 €.

**Šifra 991 i 996 – Izvanbilančni zapisi** - odnose se na potencijalne obveze po sudskim sporovima u tijeku. Iskazano smanjenje odnosi se na prijenos u vlasništvo imovine dobivene na korištenje od Carnet-a za 45.938,06 € i isknjiženja iz tuđe imovine iznosa od 130.425,79 € koje je uvedeno još 2017.g. ,a za koje se utvrdilo da nije niti trebalo biti uvedeno jer se ne radi o imovini već o radovima uređenja prostora Škole od strane gradske četvrti Sesvete.

Tijekom 2024. g. riješene su dvije sudske presude, a preostale potencijalne obveze po sudskim sporovima u tijeku na dan 31.12.2024. prikazane su u slijedećoj tablici:

Popis sudskih sporova u tijeku za 2024.g.

|  |  |  |  |  |  |
| --- | --- | --- | --- | --- | --- |
| R.br. | Tužitelj | Iznos glavnice/tužbe | Sažeti opis prirode spora | Procjena financijskog učinka | Procijenjeno vrijeme odljeva ili priljeva sredstava |
| 1. | I.V. | 1.227,68 | Radni spor- isplata po kolektivnom ugovoru | Obveza za isplatu | 2024.godina |

Gimnazija Sesvete nema ugovornih odnosa koji uz ispunjenje određenih uvjeta, mogu postati obveza ili imovina.

**Bilješke uz Obrazac: PR-RAS**

**Šifra 6 – Prihodi poslovanja** –ostvareni su iz proračuna Grada Zagreba za financiranje redovne djelatnosti i prijenosom između proračunskih korisnika za financiranje namirnica učenicima (shema školsko voće), od nadležnog ministarstva za plaće, isplate za razliku plaće prema presudama i ostala materijalna prava djelatnika, vlastitih prihoda i prihoda Sportskog saveza Grada Zagreba ostvarenih najmom prostora škole i dvorane, donacija, namjenskih prihoda i prihoda od imovine – kamate na depozite po viđenju.

**Šifra 6361 – Tekuće pomoći proračunskim korisnicima iz proračuna koji im nije nadležan –** iskazano povećanje odnosi se na povećanje plaće radnicima koje je bilo u ožujku 2024.g. nakon stupanja na snagu Zakona o plaćama u državnoj službi i javnim službama. Povećanje koeficijenata za obračun plaće rezultira povećanjem svih troškova vezanih uz plaću, a time i priznatih prihoda.

**Šifra 6393 – Tekući prijenos između proračunskih korisnika istog proračuna temeljem prijenosa EU sredstava** – 2.959,27 € odnosi se na sredstava dobivena za provedbu projekta Shema školskog voća.

**Šifra 6526 – Ostali nespomenuti prihodi** – povećanje prihoda iskazano je radi dobivenih sredstava od HOK osiguranja za pokriće troškova nastalih nakon nevremena još u 2023.g u iznosu od 58.551,29 €, čime će se pokriti nastali preneseni manjak iz 2023.g.

**Šifra 6631 – Tekuće donacije –** iskazano stanje u najvećem dijelu iznosa odnosi se na sredstva koja isplaćuju putničke agencijeza dnevnice profesorima koji su pedagoška pratnja učenicima na izletima i maturalnim putovanjima u iznosu od 9.530,00 € i sredstava dobivenih od Turističke zajednice grada Zagreba za projekt Kultura turizma u iznosu od 6.000,00 €.

**Šifra 6632 – Kapitalne donacije** – odnose se na donacije knjiga za školsku knjižnicu u 436,11 €, donacije projektora i projekcijskog platna na iznos 625,26 € i donacije iz projekta Konzuma „Mali veliki talenti“ u iznosu od 1.060,00 €.

**Šifra 6711 – Prihodi iz nadležnog proračuna za financiranje rashoda poslovanja** – nadležni proračun redovito isplaćuje sredstva za redovno poslovanje i nabavu nefinancijske imovine. U 2024.g. dobivena su tražena sredstva u iznosu od 11.512,50 € za nabavu informacijske opreme radi čega je povećanje na računu 6712.

**Šifra 3 – Rashodi poslovanja** – evidentirani su u skladu s pozicijama proračuna i računskom planu, a odnose se na rashode za zaposlene, materijalne, financijske i ostale rashode.

**Šifra 31 – Rashodi za zaposlene** – veći su u odnosu na isto razdoblje prošle godine radi reguliranja i povećanja koeficijenata za obračun plaće u 2024. godini, što je već objašnjeno kod prihoda iz nenadležnog proračuna, kao i uvođenja i isplate novog materijalnog prava za Uskrs.

**Šifra 321 – Naknade troškova zaposlenima** – odnose se na troškove službenih putovanja i troškove vezane uz službena putovanja u iznosu od 20.455,16 €, naknade za prijevoz s posla i na posao 27.449,25 €, troškove stručnog usavršavanja 7.776,36 € i naknade za korištenje privatnog automobila u službene svrhe u iznos od 48,00 €.

**Šifra 322 – Rashodi za materijal i energiju** – nema znatnijih odstupanja od prethodno iskazanog razdoblja. Veće povećanje iskazano je na računu 3222 Materijal i sirovine koje se odnosi na trošak namirnica za Shemu školskog voća projekt u koji je Škola ušla u rujnu 2023.g. Škola se redovito održava te u 2024.g. nije bilo potrebe za dodatnim troškovima te je iskazano smanjenje na računima materijala za tekuće i investicijsko održavanje. U 2024.g kupljene su radne cipele spremačicama i domarima te je iskazano povećanje na računu 3237 Službena, radna i zaštitna odjeća i obuća.

**Šifra 323 – Rashodi za usluge** – Povećanje iskazano na računu 3233 Promidžba i informiranje odnosi se na objavu natječaja za najam prostora u dnevnom tisku, što u iznosu nije puno ali je iskazan visoki indeks. Zbog curenja vode na hidrantu škole, koje je sanirano preko hitnih intervencija, iskazano je povećanje na računu 3234 Komunalne usluge za 38,6%. Radi nabave jednogodišnje licence za antivirusni program i program za izradu rasporeda sati iskazano je i povećanje na računu 3235 Zakupnine i najamnine. Iz sredstava projekta za darovite učenike dobivenog od MZOM-a „Slikamo i učimo“ plaćene su simbolične naknade preko ugovora o djelu predavačima i suradnicima na projektu te je iskazano povećanje na računu 3237 Intelektualne i osobne usluge. Zdravstvene usluge odnose se na sistematske preglede radnika na koje je u odnosu na prethodnu godinu išlo manje djelatnika te je iskazano smanjenje. Ostale usluge smanjene su iz razloga što je u prethodnom razdoblju bilo plaćeno za uslugu sređivanje i izlučivanje arhivskog gradiva Hrvatskom državnom arhivu za čime u 2024.g. nije bilo potrebe.

**Šifra 324 – Naknade troškova osobama izvan radnog odnosa** – odnose se na troškove smještaja, prijevoza i ostalih troškova učenicima iz projekta Landau koji je u završio te je iskazano smanjenje, a novih projekta u kojima se plaćaju troškovi smještaja i prijevoza učenicima nije bilo.

**Šifra 329 – Ostali nespomenuti rashodi poslovanja** – zbog održavanja sastanka Udruge ravnatelja srednjih škola i predavanja vezanih uz projekte povećan je trošak na računu 3293 Reprezentacija. Povećanje na računu 3299 Ostali nespomenuti rashodi poslovanja iskazano je također radi provođenja projekata, ali i Županijskog natjecanja iz Geografije koje se održavalo u našoj školi.

**Šifra 34 – Financijski rashodi –** smanjenje u odnosu na isto razdoblje prošle godine zbog isplate zateznih kamata prema presudama za isplatu razlike plaće kojih je bilo manje u odnosu na isto razdoblje prošle godine

**Šifra 3721 – Naknada građanima i kućanstvima u novcu –** rashod se odnosi na nagradu uspješnim mentorima i učenicima na državnim natjecanjima (Nagrada Balthazar).

**Šifra 3812 – Tekuće donacije u naravi –** odnose se na menstrualne potrepštine učenicama za koja su sredstva osigurali nadležni i državni proračun u iznosu od 1.797,64 €.

**Šifra 3822 – Kapitalne donacije građanima i kućanstvima** – nema iskazano stanje, jer nije bilo danih kapitalnih donacija u 2024.g.

**Šifra 9661 – Obračunati prihodi od prodaje proizvoda i robe i pruženih usluga** **– nenaplaćeni** u iznosu 3.791,90 € odnose se na obračun prihoda od najma školskog prostora i dvorane.

**Šifra 7221 – Uredska oprema i namještaj** – škola u 2024.g. nije ostvarila prihod od prodaje postrojenja i opreme.

**Šifra 4222 – Komunikacijska oprema** – iz vlastitih sredstava kupljen je službeni mobitel u iznosu od 1.335,00 €.

**Šifra 4223 Oprema za održavanje i zaštitu –** odnosi se na nabavu nove opreme za vatrodojavu u iznosu od 1.3369,60 €.

**Šifra 4241 – Knjige** – odnosi se na nabavku knjiga za knjižnicu u 2024.g. u iznosu 3.101,96 € i udžbenika za učenike u iznosu 48.687,46 €.

**Šifra X006 – Višak prihoda i primitaka raspoloživ u sljedećem razdoblju** - u iznosu 12.530,01 €, nastao je kao razlika viška prihoda i primitaka za 2024.g. u iznosu od 56.341,70 € i prenesenog manjka prihoda iz 2023.g. u iznosu od 43.811,69 €. Ukupan iznos viška prihoda iskazan u iznosu od 12.530,01 € sastoji se od manjka prihoda poslovanja nadležnog proračuna 8.549,49 €, viška prihoda poslovanja od MZOM-a za projekte 5.616,96 € i manjka prihoda od nefinancijske imovine 571,92 €, viška prihoda poslovanja iz vlastitih sredstava 16.212,69 € i manjka prihoda od nefinancijske imovine iz vlastitih sredstava 6.368,27 € i viška prihoda poslovanja od donacija 6.190,00 €.

**Šifra 19 – Rashodi budućih razdoblja i nedospjela naplata prihoda** – kontinuirani rashodi budućih razdoblja u iznosu 130.964,76 € odnose se na rashode za zaposlene plaću za 12/2024 u iznosu od 130.804,76 € i 160,00 € za plaćenu pretplatu časopisa za 2025.g.

**Bilješke uz Obrazac: RAS-funkcijski**

**Šifra 0922 – Više srednjoškolsko obrazovanje** – u obrascu su iskazani rashodi poslovanja i rashodi za nabavu nefinancijske imovine u iznosu 1.906.066,65 €. Isti podatak iskazan je u PR-RAS obrascu na poziciji Y345.

**Bilješke uz Obrazac: P-VRIO**

**Šifra P003 – Proizvedena dugotrajna imovina** – smanjenje vrijednosti imovine – odnosi se na rashodovanu uredsku opremu prema provedenom popisu imovine, a koja je još imala sadašnju vrijednost u iznosu 2.198,03 €.

**Šifra P018 – Proizvedena dugotrajna imovina –** povećanje obujma imovine u ukupnom iznosu 118.964,32 € odnosi se na prijenos vlasništva opreme od Carnet-a u iznosu 50.157,74 €, prijenosa vlasništva od Gradskog ureda za obrazovanje za nabavljene školske ploče 787,50 €, prijenosa vlasništva za nabavljene senzore za praćenje kvalitete zraka 5.156,25 € i utvrđenog viška opreme provedbom godišnjeg popisa imovine u iznosu od 62.862,83 €, dok se smanjenje odnosi na isknjiženje sredstva iz popisa imovine pod nazivom sportska oprema koje je još imalo sadašnju vrijednost od 17.514,79 €. Kako se nije znalo što sve sadrži sredstvo sportska oprema, jer je to općeniti naziv, povjerenstvo za popis imovine predložilo je isknjiženje tog sredstva s datumom 31.12.2024.g. te umjesto njega napravilo je popis sportske opreme u dvorani s procjenjenim vrijednostima koje se uknjižilo s 31.12.2024.g. ,a čija je vrijednost sadržana i u povećanju.

**Bilješke uz Obrazac: OBVEZE**

**Šifra V001 – Stanje obveza 1. siječnja** – stanjeobveza na početku izvještajnog razdoblja (1.1.2024.) iznosilo je 216.595,19 €.

**Šifra V006 – Stanje obveza na kraju izvještajnog razdoblja –** iznosi 163.059,93 €.

Škola je tijekom 2024.g. redovito podmirivala svoje obveze te su sve obveze iskazane u obrascu u ukupnom iznosu od 163.059,93 € nedospjele obveze. Ukupan iznos obveza sastoji se od obveza po računima dobavljača koji su stigli početkom 2025.g. s datumom 31.12.2024. te nisu ni mogli biti podmireni u 2024.g. u iznosu 26.359,94 €, obveze za plaću i naknade radnicima za 12. mj. 2024.g. koje su isplaćene u 01. mj. 2025.g. sve u ukupnom iznosu 132.580,22 €, obveze za povrat u proračun 65,99 €, obveze za prijevoz, obračunati ugovor o djelu i naknade za Školski odbora za 12.mj. 2024.g. u iznosu od 2.876,47 €, obveze za primljene predujmove u iznosu od 491,81 € i obveze za financijske rashode u iznosu od 94,50 €. Obveze za povrat u proračun su ujedno i međusobne obveze proračunskih korisnika, a odnose na isplaćena bolovanje iznad 42 dana na teret HZZO-a za koja još nije provedena kompenzacija s Ministarstvom financija u iznosu od 331,65 €, isplaćenog povrata poreza po godišnjem obračunu plaće 19,96 € i obveze povrata u proračun za Shemu školskog voća za šk.god. 2023./2024. prema izvješću Agencije za plaćanja u poljoprivredi, ribarstvu i ruralnom razvoju u iznosu od 305,38 €.